ประกาศกระทรวงยุติธรรมประกาศกระทรวงยุติธรรมเรื่องเครื่องแบบผู้พิพากษาสมทบ[๑] อาศัยอำนาจตามความในมาตรา ๔แห่งพระราชบัญญัติเครื่องแบบผู้พิพากษาสมทบ พ.ศ. ๒๕๒๓รัฐมนตรีว่าการกระทรวงยุติธรรมประกาศกำหนดลักษณะ ชนิดประเภทของเครื่องแบบและระเบียบในการแต่งเครื่องแบบของผู้พิพากษาสมทบแห่งศาลที่สังกัดอยู่ในกระทรวงยุติธรรมไว้ดังต่อไปนี้ข้อ ๑เครื่องแบบผู้พิพากษาสมทบให้มี ๒ ชนิด คือ(๑) เครื่องแบบปฏิบัติราชการ ให้มี ๒ ประเภทก. เครื่องแบบสีกากีคอพับข. เครื่องแบบสีกากีคอแบะ(๒) เครื่องแบบพิธีการ ให้มี ๕ ประเภทก. เครื่องแบบปกติขาวข. เครื่องแบบปกติกากีคอตั้งค. เครื่องแบบครึ่งยศง. เครื่องแบบเต็มยศจ. เครื่องแบบสโมสรข้อ ๒เครื่องแบบปฏิบัติราชการ ให้ประกอบด้วย(๑) หมวกผู้พิพากษาสมทบชาย ให้ใช้หมวกได้ ๒ แบบแบบที่ ๑ หมวกทรงหม้อตาลสีกากีกะบังหน้าทำด้วยหนังหรือวัตถุเทียมหนังสีดำ สายรัดคางหนังหรือวัตถุเทียมหนังสีดำมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ๑ ดุม ผ้าพันหมวกสีกากี ที่หน้าหมวกติดตราครุฑพ่าห์ในบัวกระหนกทำด้วยโลหะสีทองสูง๖.๕ เซนติเมตรแบบที่ ๒ หมวกแก๊ปทรงอ่อนสีกากีหน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตรผู้พิพากษาสมทบหญิง ให้ใช้หมวกได้ ๓ แบบแบบที่ ๑ อนุโลมตามแบบหมวกของผู้พิพากษาสมทบชาย แบบที่ ๑แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีกากี สายรัดคางสีทองกว้าง๑ เซนติเมตร มีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุมผ้าพันหมวกสีกากี หน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตรบนหมอนสีกากีแบบที่ ๓ หมวกหนีบสีกากีด้านหน้ามีดุมโลหะสีทองตราครุฑพ่าห์ขนาดเล็ก ๒ ดุม ติดซ้อนกันมีตราครุฑพ่าห์ในบัวกระหนกสูง ๔.๕ เซนติเมตรติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔ เซนติเมตรการสวมหมวกให้สวมในโอกาสอันควร(๒) เสื้อผู้พิพากษาสมทบชาย ให้ใช้เสื้อได้ ๒ แบบแบบที่ ๑ เสื้อคอพับสีประเภทสีกากี แขนยาวรัดข้อมือมีดุมที่ข้อมือข้างละ ๑ ดุม หรือแขนสั้น มีกระเป๋าเย็บติดที่หน้าอกเสื้อข้างละ ๑กระเป๋า เป็นกระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมีใบปกกระเป๋ารูปมนชายกลางแหลม หรือเป็นกระเป๋าเสื้อชนิดไม่มีแถบกลางกระเป๋าและใบปกกระเป๋าเป็นรูปสี่เหลี่ยมผืนผ้ามุมกระเป๋าและมุมใบปกกระเป๋าเป็นรูปตัดพองามที่ปากกระเป๋าทั้งสองข้างติดดุมข้างละ ๑ ดุม สำหรับขัดกับใบปกกระเป๋า ตัวเสื้อผ่าอกตลอดมีสาบกว้าง๓.๕ เซนติเมตร ติดดุมตามแนวอกเสื้อ ๕ ดุม ระยะห่างกันพอสมควรที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อในโอกาสไปงานพิธี ให้ใช้เสื้อเชิ้ตแขนยาวผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สองแบบที่ ๒ เสื้อคอแบะปล่อยเอว แบบคอตื้น สีประเภทสีกากีแขนสั้น ตัวเสื้อผ่าอกตลอด มีดุมที่อกเสื้อ ๔ ดุม มีกระเป๋าเย็บติดภายนอกเป็นกระเป๋าบนและล่างอย่างละสองกระเป๋ากระเป๋าบนมีใบปกมนชายกลางแหลมมีแถบกว้าง ๓.๕ เซนติเมตร ตรงกึ่งกลางกระเป๋าทางดิ่งกระเป๋าล่างเป็นกระเป๋าย่ามมีใบปกรูปตัด ที่ฝากระเป๋าทั้งสองข้างติดดุมข้างละ ๑ดุม สำหรับขัดกับใบปกกระเป๋า ที่เอวด้านหลังคาดด้วยผ้าสีเดียวกับเสื้อขนาดกว้าง ๕เซนติเมตร ชายเสื้อที่ตะเข็บกลางหลังเปิดไว้ถึงผ้าคาดเอวให้ใช้เสื้อแบบที่ ๒ แทนเสื้อแบบที่ ๑ ในโอกาสอันควรดุมที่ใช้กับเสื้อทั้งสองแบบมีลักษณะเป็นรูปกลมแบนทำด้วยวัตถุสีเดียวกับสีเสื้อผู้ซึ่งได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยผู้พิพากษาสมทบหญิง ให้ใช้เสื้อได้ ๔ แบบแบบที่ ๑ อนุโลมตามแบบเสื้อของผู้พิพากษาสมทบชายแบบที่ ๑แบบที่ ๒ เสื้อคอพับสีประเภทสีกากีสีอ่อนกว่ากระโปรงหรือสีเดียวกันกระโปรง ผ่าอกตลอดตัวเสื้อ มีสาบกว้างประมาณ ๒.๕เซนติเมตร แขนยาวรัดข้อมือ ขอบปลายแขนกว้างประมาณ ๕ เซนติเมตร หรือแขนสั้นเหนือข้อศอกเล็กน้อย ตลบชายกว้างประมาณ ๕ เซนติเมตรเดินคิ้วด้านหน้าเสื้อต่อจากเส้นบ่า มีตะเข็บผ่ากลางอกยาวตลอดตัวทั้งสองด้าน มีดุม๕ ดุม ด้านหลังจากเส้นต่อบ่าหลัง มีตะเข็บผ่านตามตัวทั้งสองด้านเช่นเดียวกับด้านหน้าที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อการสวมสอดชายเสื้อไว้ในขอบกระโปรงแบบที่ ๓ เสื้อคอพับปล่อยเอวสีประเภทสีกากีสีเดียวกับกระโปรงหรือกางเกง ผ่าอกตลอดตัวเสื้อ ไม่มีสาบด้านหน้ามีคิ้วตามสาบ มีดุม ๔ ดุม แขนยาวหรือแขนสั้นตลบชายกว้างประมาณ ๕ เซนติเมตรมีคิ้วหน้าหลังเช่นเดียวกับแบบที่ ๒ และมีเส้นแนวตะเข็บเช่นเดียวกับแบบที่ ๒ ทั้งหน้าหลังความยาวของเสื้อให้คลุมสะโพกพองามที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓เซนติเมตร ตอนปลายขัดดุมติดกับตัวเสื้อแบบที่ ๔ เสื้อคอแบะปล่อยเอวสีประเภทสีกากีสีเดียวกับกระโปรงหรือกางเกง ผ่าอกตลอดตัวเสื้อ ไม่มีสาบแขนยาวจรดข้อมือหรือแขนสั้นเหนือศอกเล็กน้อย ตลบชายกว้างประมาณ ๕ เซนติเมตรด้านหน้าเป็นคิ้วตามสาบ ดุม ๓ ดุมต่อด้านหน้าและด้านหลังยาวตามตัวมีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อยไม่มีใบปกกระเป๋าดุมที่ใช้กับเสื้อแบบที่ ๒ แบบที่ ๓ และแบบที่ ๔เป็นดุมสีน้ำตาลสีเดียวกับสีเสื้อการสวมเสื้อแบบที่ ๓ และแบบที่ ๔ให้ปล่อยชายเสื้อทับกระโปรงหรือกางเกง และคาดเข็มขัดตาม (๕) แบบที่ ๒ ทับเอวเสื้อในโอกาสไปงานพิธี ให้ใช้เสื้อแบบที่ ๑ หรือแบบที่ ๒โดยใช้เสื้อเชิ้ตแขนยาวผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สองผู้ซึ่งได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๓) อินทรธนู ให้ใช้อินทรธนูอ่อน มีแถบกว้าง ๒ เซนติเมตรติดทางต้นอินทรธนูหนึ่งแถบ และแถบกว้าง ๑ เซนติเมตร ติดเรียงต่อไปอีกหนึ่งแถบแถบบนขมวดเป็นวงกลมขนาดวัดเส้นผ่าศูนย์กลางวงใน ๑ เซนติเมตรแถบดังกล่าวให้ใช้สีเหลืองหรือสีทองการติดแถบให้ติดตามขวางที่ต้นอินทรธนู แถบแรกให้ห่างจากต้นอินทรธนู ๕ มิลลิเมตรและแถบต่อไปเว้นระยะห่างกัน ๕ มิลลิเมตรการประดับเครื่องหมายอินทรธนู ให้ประดับกับเสื้อแบบที่ ๑สำหรับผู้พิพากษาสมทบชาย และแบบที่ ๑ แบบที่ ๒ และแบบที่ ๓สำหรับผู้พิพากษาสมทบหญิง(๔) กางเกง กระโปรงผู้พิพากษาสมทบชาย ให้ใช้กางเกงแบบราชการสีประเภทสีกากีไม่พับปลายขาผู้พิพากษาสมทบหญิง ให้ใช้กางเกงหรือกระโปรงสีประเภทสีกากีได้ ๕ แบบแบบที่ ๑ กางเกง อนุโลมตามแบบของผู้พิพากษาสมทบชายแบบที่ ๒ กางเกงขาขาว ขาตรงไม่มีลวดลายขอบกางเกงกว้างประมาณ ๒.๕ เซนติเมตร มีหรือไม่มีกระเป๋าก็ได้มีซิบด้านหน้าหรือด้านข้าง ไม่พับปลายขาแบบที่ ๓ กระโปรง ยาวปิดเข่า ปลายบานเล็กน้อยแบบที่ ๔ กระโปรง มีตะเข็บหน้า ๒ ตะเข็บ ตะเข็บหลัง ๒ตะเข็บ ยาวครึ่งเข่า ปลายบานเล็กน้อยแบบที่ ๕ กระโปรงกางเกง แบบกางเกงยาวครึ่งเข่ามีตะเข็บหน้า๒ ตะเข็บ ตะเข็บหลัง ๒ ตะเข็บ มีจีบกระทบด้านหน้าและด้านหลัง(๕) เข็มขัดผู้พิพากษาสมทบชาย ให้ใช้เข็มขัดทำด้วยด้ายถักสีกากีกว้าง ๓เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมนกว้าง ๓.๕เซนติเมตร ยาว ๕ เซนติเมตร มีรูปครุฑดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดหุ้มด้วยโลหะสีทอง กว้าง ๑ เซนติเมตรผู้พิพากษาสมทบหญิง ให้ใช้เข็มขัดได้ ๒ แบบแบบที่ ๑ ให้คาดทับขอบกระโปรงโดยใช้เข็มขัดอนุโลมตามแบบผู้พิพากษาสมทบชายแบบที่ ๒ ให้คาดทับเอวเสื้อ โดยใช้เข็มขัดผ้าสีประเภทสีกากีสีเดียวกับสีเสื้อกว้าง ๒.๕ เซนติเมตร หัวสี่เหลี่ยมหุ้มผ้า(๖) รองเท้า ถุงเท้าผู้พิพากษาสมทบชายให้ใช้รองเท้าหุ้มส้นหรือหุ้มข้อหนังวัตถุเทียมหนังสีดำหรือสีน้ำตาล ไม่มีลวดลายถุงเท้าสีเดียวกับรองเท้าผู้พิพากษาสมทบหญิงให้ใช้รองเท้าหุ้มส้นหรือรัดส้นหนังหรือหรือวัตถุเทียมหนังสีดำหรือสีน้ำตาลแบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตร(๗) เครื่องหมายแสดงสังกัดผู้พิพากษาสมทบชายให้มีเครื่องหมายแสดงสังกัดทำด้วยโลหะโปร่งสีทองรูปตราพระดุลพ่าห์อยู่ในพานและมีตั่งรองรับไม่มีขอบสูง ๒.๕ เซนติเมตร ติดที่ปกคอเสื้อด้านหน้าทั้งสองข้างผู้พิพากษาสมทบหญิง ให้มีเครื่องหมายแสดงสังกัดเช่นเดียวกับผู้พิพากษาสมทบชายเสื้อแบบที่ ๑ แบบที่ ๒ และแบบที่ ๓ ติดที่ปกคอเสื้อด้านหน้าทั้งสองข้างเสื้อแบบที่ ๔ ติดที่ปกคอแบะทั้งสองข้าง(๘) ป้ายชื่อและตำแหน่งให้มีป้ายชื่อพื้นสีดำ ขนาดกว้างไม่เกิน ๒.๕ เซนติเมตรยาวไม่เกิน ๗.๕ เซนติเมตร แสดงชื่อตัว ชื่อสกุลและชื่อตำแหน่งประดับที่อกเสื้อเหนือกระเป๋าบนขวาข้อ ๓เครื่องแบบพิธีการก. เครื่องแบบปกติขาว ให้ประกอบด้วย(๑) หมวกผู้พิพากษาสมทบชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทอง กว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทองสูง ๕ เซนติเมตร บนหมอนสักหลาดสีขาวผู้พิพากษาสมทบหญิง ให้ใช้หมวกได้ ๒ แบบแบบที่ ๑ อนุโลมตามแบบหมวกของผู้พิพากษาสมทบชายแต่เป็นทรงอ่อนแบบที่ ๒ หมวกแก๊ปทรงอ่อนพับปีกสีขาว สายรัดคางสีทองมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตร บนหมอนสักหลาดสีขาวการสวมหมวก ให้สวมในโอกาสอันควร(๒) เสื้อผู้พิพากษาสมทบชาย ให้ใช้เสื้อแบบราชการสีขาวใช้ดุมโลหะสีทองตราครุฑพ่าห์ขนาดใหญ่ ๕ ดุมติดเครื่องหมายแสดงสังกัดที่คอเสื้อตอนหน้าสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยผู้พิพากษาสมทบหญิง ให้ใช้เสื้อนอกคอแบะสีขาวแบบคอแหลมหรือคอป้าน แขนยาวถึงข้อมือ มีตะเข็บหลัง ๔ ตะเข็บที่แนวสาบอกมีดุมโลหะสีทองตราครุฑพ่าห์ขนาดเส้นผ่าศูนย์กลาง ๑.๕ เซนติเมตร ๓ ดุมสำหรับแบบเสื้อคอแหลม และ ๕ ดุม สำหรับแบบเสื้อคอป้าน มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อย ไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกลาสีติดเครื่องหมายแสดงสังกัดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์ผู้ได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓) อินทรธนูให้ใช้อินทรธนูแข็งกว้าง ๔ เซนติเมตรยาวตามความยาวของบ่าพื้นกำมะหยี่หรือสักหลาดดำปักดิ้นสีทองลายดอกบัวสามดอกเต็มแผ่นอินทรธนู ติดทับเสื้อเหนือบ่าทั้งสองข้างจากไหล่ไปคอด้านคอปลายมน ติดดุมโลหะสีทองตราครุฑพ่าห์ขนาดเล็กกระจังล้อมดุมปักดิ้นสีทองเป็นรูปกรอบพักตร์(๔) กางเกง กระโปรงผู้พิพากษาสมทบชายให้ใช้กางเกงแบบราชการสีขาวขายาวไม่พับปลายขาผู้พิพากษาสมทบหญิง ให้ใช้กระโปรงสีขาวตีเกล็ดด้านหน้า ๒เกล็ด และด้านหลัง ๒ เกล็ด ยาวปิดเข่า ปลายบานเล็กน้อย ใช้กับแบบเสื้อคอแหลมหรือกระโปรงสีขาวยาวปิดเข่า ปลายบานเล็กน้อย ใช้กับแบบเสื้อคอป้าน(๕) รองเท้า ถุงเท้าผู้พิพากษาสมทบชายให้ใช้รองเท้าหุ้มส้นหนังหรือวัตถุเทียมหนังสีดำชนิดผูก ถุงเท้าสีดำผู้พิพากษาสมทบหญิงให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้า ไม่มีลวดลายส้นสูงไม่เกิน ๑๐ เซนติเมตร ถุงเท้ายาวสีเนื้อข. เครื่องแบบปกติกากีคอตั้งลักษณะและส่วนประกอบเช่นเดียวกับเครื่องแบบปกติขาว เว้นแต่สีของหมวก ผ้าพันหมวกหมอนสักหลาดสำหรับปักครุฑพ่าห์ เสื้อและกางเกงหรือกระโปรง เป็นสีประเภทสีกากีค. เครื่องแบบเครื่องยศลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำประดับเครื่องราชอิสริยาภรณ์ง. เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศ สวมสายสะพายจ. เครื่องแบบสโมสรผู้พิพากษาสมทบชาย ให้ใช้เครื่องแบบสโมสรได้ ๓ แบบแบบที่ ๑ เครื่องแบบสโมสร ก.ลักษณะและส่วนประกอบเช่นเดียวกับเครื่องแบบเต็มยศแบบที่ ๒ เครื่องแบบสโมสร ข.ลักษณะและส่วนประกอบเช่นเดียวกับเครื่องแบบสโมสร ก. เว้นแต่เสื้อให้ใช้เสื้อสโมสรสีขาว ทำด้วยผ้าสักหลาดหรือเสิร์จเปิดอกปาดเอว มีดุมโลหะสีทองตราครุฑพ่าห์ขนาดเล็กติดที่ข้อมือข้างละ ๓ ดุมที่ระหว่างอกกับเอวข้างละ ๓ ดุมและที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ ๑ ดุมดุมคู่นี้มีสายสร้อยสีทอง ร้อยติดกันประกอบด้วยเสื้อกั๊กสีขาวดุมโลหะสีทองตราครุฑพ่าห์ ๓ ดุม และเสื้อเชิ้ตสีขาวอกแข็ง ข้อมือแข็งคอเชิ้ตชั้นเดียวแบบปีกผีเสื้อผูกผ้าผูกคอสีดำเงื่อนหูกระต่ายเครื่องหมายแสดงสังกัดให้ติดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์ในฤดูร้อน ให้ใช้กางเกงสีขาวแทนกางเกงสีดำได้แบบที่ ๓ เครื่องแบบสโมสร ค. ลักษณะและส่วนประกอบเช่นเดียวกับเครื่องแบบสโมสรข. เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาวและเสื้อกั๊กให้ใช้แพรแถบสีเดียวกับกางเกงรัดเอวแทนแพรแถบนี้ส่วนกลางด้านหน้ากว้าง๑๒ เซนติเมตร ปลายทั้งสองข้างเรียวกว้าง ๑๑ เซนติเมตรที่ปลายมีขอเกี่ยวติดกันในขณะคาดทางด้านหลังผู้พิพากษาสมทบหญิง ให้แต่งตามสมัยนิยมข้อ ๔การแต่งเครื่องแบบตามข้อ ๒ และข้อ ๓ ให้แต่งตามหมายกำหนดการและตามระเบียบที่อธิบดีศาลคดีเด็กและเยาวชนกลางหรืออธิบดีผู้พิพากษาศาลแรงงานกลางกำหนดระเบียบเช่นว่านี้ให้ได้รับความเห็นชอบของปลัดกระทรวงยุติธรรมก่อนและให้ใช้บังคับแก่ผู้พิพากษาสมทบในศาลคดีเด็กและเยาวชนทุกศาลหรือศาลแรงงานทุกศาลแล้วแต่กรณีข้อ ๕ผู้พิพากษาสมทบซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้นในเวลาแต่งเครื่องแบบครึ่งยศ โดยไม่สวมสายสะพายส่วนในเวลาแต่งเครื่องแบบเต็มยศให้สวมสายสะพายด้วยสำหรับเวลาแต่งเครื่องแบบสโมสรจะประดับเครื่องราชอิสริยาภรณ์จำลองขนาดย่อมก็ได้และถ้าในหมายกำหนดการหรือบัตรเชิญทางราชการกำหนดให้ประดับเครื่องราชอิสริยาภรณ์ให้ประดับอย่างแต่งเครื่องแบบครึ่งยศ หรือถ้ากำหนดให้สวมสายสะพายให้สวมสายสะพายด้วยข้อ ๖ผู้พิพากษาสมทบซึ่งสำเร็จการศึกษาจากสถาบันการศึกษาของทางราชการหรือที่ทางราชการรับรองให้ติดเข็มหรือเครื่องหมายแสดงวิทยฐานะของสถาบันการศึกษานั้น ที่กึ่งกลางกระเป๋าบนข้างขวาของเครื่องแบบผู้พิพากษาสมทบได้ถ้ามีเข็มหรือเครื่องหมายแสดงวิทยฐานะดังกล่าวมากว่าหนึ่งเข็มให้ประดับเข็มใดเข็มหนึ่งได้เพียงเข็มเดียวข้อ ๗ผู้พิพากษาสมทบซึ่งได้รับเครื่องหมายแสดงความสามารถในการบินของสโมสรการบินพลเรือนหรือได้รับเครื่องหมายแสดงความสามารถพิเศษหรือเครื่องหมายเชิดชูเกียรติของทางราชการฝ่ายทหารหรือฝ่ายพลเรือนซึ่งมีระเบียบให้ประดับกับเครื่องแต่งตัวหรือเครื่องแบบได้ให้ใช้เครื่องหมายดังกล่าวประกอบกับเครื่องแบบผู้พิพากษาสมทบได้ทุกชนิดและให้ติดที่อกเสื้อข้างซ้ายเหนือปกกระเป๋าถ้าประดับเครื่องราชอิสริยาภรณ์หรือแพรแถบเครื่องราชอิสริยาภรณ์ให้ติดเครื่องหมายดังกล่าวเหนือขึ้นไปเมื่อแต่งเครื่องแบบสโมสรให้ใช้ขนาดย่อลงครึ่งหนึ่งข้อ ๘ ผู้พิพากษาสมทบซึ่งมีเสมาอนุสรณ์มหาราชให้ใช้ประกอบกับเครื่องแบบผู้พิพากษาสมทบได้ทุกชนิด ดังนี้(๑) เครื่องแบบสีกากีคอพับให้ประดับเสมาอนุสรณ์มหาราชที่ดุมกระเป๋าเสื้อด้านซ้าย(๒) เครื่องแบบสีกากีคอแบะและเครื่องแบบสโมสรให้ประดับเสมาอนุสรณ์มหาราชที่ดุมเสื้อเม็ดที่หนึ่งตามแนวบรรจบเสื้อด้านบน(๓) เครื่องแบบปกติขาว เครื่องแบบปกติกากีคอตั้งเครื่องแบบครึ่งยศ และเครื่องแบบเต็มยศให้ประดับเสมาอนุสรณ์มหาราชที่ดุมเสื้อเม็ดที่สองจากคอเสื้อตามแนวบรรจบเสื้อประกาศ ณ วันที่ ๑ กรกฎาคม พ.ศ. ๒๕๒๓ชวน หลีกภัยรัฐมนตรีว่าการกระทรวงยุติธรรมวันทิตา/ปรับปรุง๘ มีนาคม ๒๕๕๗วิชพงษ์/ตรวจ๑๒ มีนาคม ๒๕๕๗[๑] ราชกิจจานุเบกษาเล่ม ๙๗/ตอนที่ ๑๑๔/หน้า ๑๗๑/๒๙ กรกฎาคม ๒๕๒๓